Выходзіць з арыгіналамі подпісаў жанчына, называецца: Вера Султанава. “Што асабліва трывожна, – дом памяняў уласніка, – кажа яна. – Быў гарвыканкамаўскім, а перададзены заводу. І цяпер тыя, хто не прыватызаваў жыллё раней, апынуліся цалкам у руках новых гаспадароў. Нам некалькі разоў ужо казалі: зробяць што захочуць. У гарвыканкам колькі ні звярталіся – нам кажуць: не бойцеся, мы не пакінем вас, будзе па-справядліваму. А пісьмова гэта сфармуляваць не спяшаюцца. Таму рэальна баімся высялення. А я ж на заводзе дваццаць два гады…”